CELEX: 62008CN0124
Language: sk
Date: 2008-03-25 00:00:00
Title: Vec C-124/08: Návrh na začatie prejudiciálneho konania, ktorý podal Hof van Cassatie van België (Belgicko) 25. marca 2008 – I. G.A.L.M. Snauwaert a Algemeen Expeditiebedrijf Zeebrugge BVBA/Belgicko, II. Coldstar NV/Belgicko, III. D.P.W. Vlaeminck/Belgicko, IV. J.P. Den Haerynck/Belgicko a V. A.E.M. De Wintere/Belgicko

7.6.2008   
            
            
               SK
            
            
               Úradný vestník Európskej únie
            
            
               C 142/16
            
         Návrh na začatie prejudiciálneho konania, ktorý podal Hof van Cassatie van België (Belgicko) 25. marca 2008 – I. G.A.L.M. Snauwaert a Algemeen Expeditiebedrijf Zeebrugge BVBA/Belgicko, II. Coldstar NV/Belgicko, III. D.P.W. Vlaeminck/Belgicko, IV. J.P. Den Haerynck/Belgicko a V. A.E.M. De Wintere/Belgicko
   (Vec C-124/08)
   (2008/C 142/23)
   Jazyk konania: holandčina
   Vnútroštátny súd, ktorý podal návrh na začatie prejudiciálneho konania
   Hof van Cassatie van België
   Účastníci konania pred vnútroštátnym súdom
   Navrhovatelia v konaní o kasačnom opravnom prostriedku:
   
               I.
            
            
               
                           1.
                        
                        
                           G.A.L.M. Snauwaert
                        
                     
                           2.
                        
                        
                           Algemeen Expeditiebedrijf Zeebrugge BVBA, občianskoprávne zodpovedný účastník konania
                        
                     
         
               II.
            
            
               Coldstar NV, občianskoprávne zodpovedný účastník konania
            
         
               III.
            
            
               D.P.W. Vlaeminck
            
         
               IV.
            
            
               J.P. Den Haerynck
            
         
               V.
            
            
               A.E.M. De Wintere
            
         
      Žalovaný: Belgické kráľovstvo
   Prejudiciálne otázky
   
               1.
            
            
               Má sa článok 221 ods. 1 Colného kódexu Spoločenstva (1) vykladať tak, že predpísané oznámenie colného dlhu osobe povinnej zaplatiť clo a poplatky sa môže právoplatne uskutočniť len po zápise tohto dlhu do účtovnej evidencie, alebo, inými slovami, že oznámeniu colného dlhu osobe povinnej zaplatiť clo a poplatky uvedenej v článku 221 ods. 1 colného kódexu musí vždy predchádzať jeho zápis do účtovnej evidencie, a len v tomto prípade je oznámenie právoplatné, t. j. v súlade s článkom 221 ods. 1 colného kódexu?
            
         
               2.
            
            
               Má sa článok 221 ods. 3 Colného kódexu Spoločenstva v znení platnom pred zmenou vyplývajúcou z článku 1 nariadenia (ES) č. 2700/2000 (2) vykladať tak, že možnosť colných orgánov právoplatne oznámiť sumu zapísanú do účtovnej evidencie po uplynutí lehoty troch rokov od okamihu vzniku colného dlhu, pokiaľ tento dlh vznikol v dôsledku trestného činu, sa vzťahuje len na osobu, ktorá sa tohto trestného činu dopustila?
            
         
      (1)  Nariadenie Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (Ú. v. ES L 302, s. 1; Mim. vyd. 02/004, s. 307).
   
      (2)  Nariadenie (ES) č. 2700/2000 Európskeho parlamentu a Rady zo 16. novembra 2000, ktorým sa mení a dopĺňa nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 311, s. 17; Mim. vyd. 02/010, s. 239).